CELEX: 32017D0974
Language: el
Date: 2017-06-08 00:00:00
Title: Απόφαση (ΚΕΠΠΑ) 2017/974 του Συμβουλίου, της 8ης Ιουνίου 2017, για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν

9.6.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 146/143
            
         ΑΠΌΦΑΣΗ (ΚΕΠΠΑ) 2017/974 ΤΟΥ ΣΥΜΒΟΥΛΊΟΥ
   της 8ης Ιουνίου 2017
   για την τροποποίηση της απόφασης 2010/413/ΚΕΠΠΑ για περιοριστικά μέτρα κατά του Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 26 Ιουλίου 2010 το Συμβούλιο εξέδωσε την απόφαση 2010/413/ΚΕΠΠΑ (1).
            
         
               (2)
            
            
               Η απόφαση 2010/413/ΚΕΠΠΑ προβλέπει, μεταξύ άλλων, καθεστώς αδειοδότησης για την επανεξέταση και λήψη αποφάσεων για μεταφορές σχετικές με τα πυρηνικά προς το Ιράν ή δραστηριότητες με το Ιράν που δεν καλύπτονται από την απόφαση του Συμβουλίου Ασφαλείας των Ηνωμένων Εθνών (ΑΣΑΗΕ) 2231 (2015) με πλήρη συνέπεια προς το Κοινό Ολοκληρωμένο Σχέδιο Δράσης (ΚΟΣΔ).
            
         
               (3)
            
            
               Το Συμβούλιο φρονεί ότι οι προϋποθέσεις του καθεστώτος αδειοδότησης θα πρέπει να τροποποιηθούν, προκειμένου να επιτευχθεί συνεπής εφαρμογή ελέγχων σε όλη την Ένωση.
            
         
               (4)
            
            
               Απαιτείται περαιτέρω δράση της Ένωσης για την εφαρμογή ορισμένων μέτρων που προβλέπει η παρούσα απόφαση.
            
         
               (5)
            
            
               Η απόφαση 2010/413/ΚΕΠΠΑ θα πρέπει, κατά συνέπεια, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/413/ΚΕΠΠΑ τροποποιείται ως εξής:
   
               1)
            
            
               στο άρθρο 26γ, η παράγραφος 7 αντικαθίσταται από το ακόλουθο κείμενο:
               «7.   Η προμήθεια από το Ιράν των ειδών, υλικών, εξοπλισμού, προϊόντων και τεχνολογιών που αναφέρονται στην παράγραφο 1 από υπηκόους των κρατών μελών ή με τη βοήθεια σκαφών ή αεροσκαφών που φέρουν τη σημαία τους, είτε τα ανωτέρω προέρχονται από το έδαφος του Ιράν είτε όχι, υπόκειται σε κοινοποίηση στη Μεικτή Επιτροπή.»·
            
         
               2)
            
            
               το άρθρο 26δ τροποποιείται ως εξής:
               
                           α)
                        
                        
                           η παράγραφος 3 αντικαθίσταται από το ακόλουθο κείμενο:
                           «3.   Τα κράτη μέλη που ασχολούνται με τις δραστηριότητες των παραγράφων 1 και 2 διασφαλίζουν ότι έχουν λάβει πληροφορίες για την τελική χρήση και τον τόπο τελικής χρήσης κάθε παρεχόμενου στοιχείου.»·
                        
                     
                           β)
                        
                        
                           η παράγραφος 5 στοιχείο στ) αντικαθίσταται από το ακόλουθο κείμενο:
                           
                                       «στ)
                                    
                                    
                                       έχουν λάβει πληροφορίες για την τελική χρήση και για τον τόπο τελικής χρήσης κάθε παρεχόμενου στοιχείου.».
                                    
                                 
                     
         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Λουξεμβούργο, 8 Ιουνίου 2017.
      
         
            Για το Συμβούλιο
         
         
            Ο Πρόεδρος
         
         U. REINSALU
      
   
   
      (1)  Απόφαση 2010/413/ΚΕΠΠΑ του Συμβουλίου, της 26ης Ιουλίου 2010, για περιοριστικά μέτρα κατά του Ιράν και για την κατάργηση της κοινής θέσης 2007/140/ΚΕΠΠΑ (ΕΕ L 195 της 27.7.2010, σ. 39).